google/wiki40b huggingface dataset:
Ondrej Tkáč (kňaz)

Zo života

Jeho starší brat Felix Ján Tkáč je tak isto ako Ondrej kňaz. Spolu tiež vystupujú v hudobnej skupine Kapucíni. Ich otec Štefan Tkáč bol teoretik insitného umenia, ktorý sa venoval insitnému umeniua a ikonám, založil medzinárodné podujatie Trienále insitného umenia . Otec Pôsobil ako zástupca SNG. Keď mal šesť rokov zomrela im matka . Ešte má ďalších dvoch mladších bratov. Prvú ústnu harmoniku dostal v štvrtej triede a naučil sa na nej hrať. Naučil sa hrať aj na gitare. Hru na ťahaciu harmoniku absolvoval počas siedmich rokov výučby.
Medzi rokmi 1976 do 1981 absolvoval s maturitou Polygrafické učilište v Bratislave. Potom pracoval ako reprodukčný grafik, tlačiar, kurič.
Do noviciátu vstúpili spolu s bratom Felixom 17. júna 1982. Kňazskú vysviacku prijal 17. septembra 1994 .
Štúdium teológie študoval medzi rokmi 1990 až 1995. Kňazskú službu vykonával Bratislave, rok pôsobil v Holíči, dva roky v Ličartovciach, dva roky v Žiline, dva roky v Bratislave.
Následne absolvoval dvojročné štúdium františkánskej spirituality v Ríme. Po štúdiu pôsobil tri roky v Pezinku. Potom začal pôsobiť v misijnej komunite v Bratislave - Rači. Spolu s bratmi rehoľníkmi a kňazmi vykonáva ľudové misie, duchovné cvičenia pre farnosti na celom Slovensku. Misie vykonávajú aj v Česku. Absolvuje návštevy chorých.
Vystupoval na festivale Harmonikovica, Festival ústnej harmoniky, ktoré sa konali v klube - Hlava XXII Music club v Bratislave . Na festivale Harmonikovica 2013, ktorý sa konal 15. marca 2013 aj na druhom ročníku Harmonikovica 2014, 7. marca 2014 vystupoval spolu so Stanleym, ktorý hral na gitare. Vystúpil aj na treťom ročniku festivalu -  Harmonikovica 2015, ktorý s konal 6. marca 2015 . Vystúpil tam aj spolu s Filip Puchert Bandom .
Do roku 2014 pôsobil v kapele Felixa, v kapele Felice.
Bischheim (mesto)

Poloha

Mesto má rozlohu 4,41 km². Najvyšší bod je položený 150 m n. m. a najnižší bod 132 m n. m.

Obyvateľstvo

Počet obyvateľov je 17 570 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Les Arques

Poloha

Obec má rozlohu 15,05 km². Najvyšší bod je položený 325 m n. m. a najnižší bod 145 m n. m.

Obyvateľstvo

Počet obyvateľov obce je 195 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ristolas

Poloha

Ristolas má rozlohu 82,18 km². Najvyšší bod je položený 3 294 m n. m. a najnižší bod 1 571 m n. m.

Obyvateľstvo

Ristolas má 96 obyvateľov (2009).
Graf vývoja obyvateľstva:
Zdroje: INSEE
Optimalizácia pre vyhľadávače

SEO Audit

SEO Audit je proces analýzy webu, pri ktorom sa zisťuje, ako web zodpovedá štandardným postupom SEO po technickej stránke, z hľadiska obsahu ale aj iných aspektov. 
SEO audity sa môžu venovať podrobne aj obsahu webu, reputácii, spätným odkazom.
Audit nie je žiadnym spôsobom štandardizovaný - jednotliví poskytovatelia SEO zvyčajne tvoria vlastné audity na základe svojich poznatkov a skúseností.
Výstupom je zvyčajne správa pre zadávateľa, ktorý obsahuje zoznam zistení spolu s navrhovaným spôsobom ich nápravy.

Etická a neetická optimalizácia

Niektoré metódy optimalizácie vyhľadávače penalizujú znižovaním pozície webovej stránky vo výsledkoch, pretože ich považujú za neetické, ako spamdexovanie, alebo techniky nazývané čierny klobúk (z angl. black hat). Napríklad použijú biely text na bielom pozadí, za účelom zvýšenia pozície vo vyhľadávaní. 
Etická optimalizácia zahrňuje použitie legitímnych techník na zlepšenie čitateľnosti stránky, jej správna a logická štrukturalizácia a správne použitie tagov HTML, XHTML a/alebo XML.
Dnes sa etická optimalizácia realizuje hlavne písaním kvalitného obsahu (content marketing). Cieľom tvorcu obsahu je priniesť čitateľovi niečo nové, neopozeráne a hlavne to, čo uspokojí jeho vyhľadávaný dopyt. Vyhľadávač dnes vie veľmi efektívne odfiltrovať nekvalitný obsah a posunúť dopredu kvalitný obsah. Neetické stratégie z minulosti viac-menej vymizli zlepšovaním algoritmov vyhľadávačov.
Segonzac (Charente)

Poloha

Obec má rozlohu 35,19 km². Najvyšší bod je položený 141 m n. m. a najnižší bod 19 m n. m.

Obyvateľstvo

Počet obyvateľov obce je 2 146 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ladislav Gomolčák

Život

Ladislav Gomolčák sa narodil v Košiciach. Fyziku vyštudoval na Prírodovedeckej fakulte UK v Bratislave (1956). Po skončení začal pracovať vo Výskumnom ústave zváračskom v Bratislave, ale zakrátko prešiel do Ústavu jadrových výskumov ČSAV v Prahe. Po štyroch rokoch strávených v Čechách sa L. Gomolčák vrátil do Bratislavy na Katedru fyziky PFUK. Po jej rozdelení v roku 1961 sa stal členom Katedry jadrovej fyziky, odkiaľ prešiel v roku 1969 na Katedru teoretickej fyziky. Tu pracoval až do svojej predčasnej smrti. Zomrel 14. júla 1976 v Bratislave.

Práca

Ladislav Gomolčák bol mimoriadne erudovaným fyzikom so širokým okruhom záujmov – od jadrovej a teoretickej fyziky až po elementárne častice, gravitáciu a astrofyziku. Bol jedným z prvých, čo venovali veľa času a námahy tvorbe a zabezpečovaniu fyzikálnej literatúry na Slovensku. Počas pražského pôsobenia napísal spolu s I. Úlehlom a Z. Pluhařom úspešnú monografiu Optické modely atómového jadra, ktorá neskôr vyšla aj v anglickom preklade. Bol tiež spoluautorom prvej slovenskej (v tom čase prvej československej) učebnice kvantovej mechaniky (spolu s J. Pišútom). Napísal viacero skrípt a preložil niekoľko kníh a príručiek. Jeho láska ku knihám bola príslovečná. Zbieral publikácie širokého zamerania v čase, keď nebolo ľahké a často ani lacné získať odbornú literatúru zo Západu. L. Gomolčák mal asi najlepšiu súkromnú fyzikálnu knižnicu v Bratislave, ktorá po jeho smrti obohatila knižnicu PFUK. Tým, čo v šesťdesiatych rokoch študovali na PFUK fyziku alebo učiteľstvo fyziky nadlho utkveli v pamäti hlavne Gomolčákove prednášky z kvantovej mechaniky. Prednášal však aj teóriu jadra, konal výberové prednášky zo štatistickej fyziky, astrofyziky, všeobecnej teórie relativity a z teórie potenciálového rozptylu. Hoci dr. Ladislav Gomolčák pôsobil na Prírodovedeckej fakulte iba 15 rokov, podstatným spôsobom sa podieľal na výchove niekoľkých generácií fyzikov a učiteľov fyziky.
Ghazní (provincia)

Prírodné zdroje

V roku 2009 pri geologických prieskumoch bolo v provincii Gazní objavené bohaté nálezisko lítia a ďalších surovín v odhadovanej hodnote 600 miliónov USD.
Beaumont-du-Lac

Poloha

Obec má rozlohu 23,91 km². Najvyšší bod je položený 799 m n. m. a najnižší bod 496 m n. m.

Obyvateľstvo

Počet obyvateľov obce je 160 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chaillac-sur-Vienne

Poloha

Obec má rozlohu 15,14 km². Najvyšší bod je položený 292 m n. m. a najnižší bod 155 m n. m.

Obyvateľstvo

Počet obyvateľov obce je 1 165 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fontanes (Lozère)

Poloha

Obec má rozlohu 11,28 km². Najvyšší bod je položený 1 075 m n. m. a najnižší bod 791 m n. m.

Obyvateľstvo

Počet obyvateľov obce je 122 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenská vlasť

Slovenská vlasť bol týždenník, ktorý vychádzal na Slovensku po prvej svetovej vojne.
Týždenník vychádzal v Prahe a Bratislave každý piatok, neskôr každú nedeľu od 18. apríla 1919 do 23. decembra 1938. Uverejňoval aj romány na pokračovanie. Vydávalo ho Družstvo Slovenská vlasť, potom Vydavateľstvo Slovenská vlasť. Tlačili ho rôzne tlačiarne v Prahe a Bratislave (napr. K. Angermayer)
Koekelare

Obyvateľstvo

Obec má približne 8 423 obyvateľov (2010).
Don Leslie Lind

Mladosť a výcvik

Po základnej a strednej škole v roku 1953 absolvoval fyzikálnu fakultu univerzity v Utahu. Potom nastúpil k armáde, kde slúžil ako pilot amerického námorníctva na mnohých miestach. V roku 1964 obhájil doktorát v odbore vysokých energií. V roku 1966 bol prijatý do piatej skupiny amerických kozmonautov. Bol zaradený ako pilot v záložných posádkach pre Skylab 3 a Skylab 4. Po ukončení programu Skylab sa zaškolil na lety s raketoplánmi. Je ženatý a má sedem detí.

Po lete

V roku 1993 vyučoval ako profesor fyziky na univerzite Logan štátu Utah.
Aujac (Gard)

Poloha

Obec má rozlohu 16,47 km². Najvyšší bod je položený 940 m n. m. a najnižší bod 256 m n. m.

Obyvateľstvo

Počet obyvateľov obce je 180 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Druhá kniha Machabejcov

Druhá kniha Machabejcov alebo Druhá kniha Makabejcov alebo Druhá kniha Makabejčanov (skratka 2 Mach alebo 2Mak) je deuterokánonická kniha Starého zákona. Patrí medzi dejepisné knihy.
Kniha bola napísaná (po grécky) okolo r. 130 – 100 pred Kr. Opisuje sa v nej boj Júdu Machabejca a svedectvo mučeníkov. Vyzdvihujú sa tu zásahy Boha do osudov židovského národa vykonané niekedy aj zázračne.
V knihe je zahrnuté obdobie rokov 175 – 161 pred Kr.
Nižné Temnosmrečinské pleso

Rozloha

Má rozlohu 12,10 ha, hĺbku 37,8 m a nachádza sa v nadmorskej výške 1 674 m n. m..

Názov

Názov vyplýva z polohy v Temnosmrečinskej doline. V spodnej časti je starý smrekový les, ktorý svojou hustotou a výškou pôsobí tmavým, temným dojmom. Nižné Temnosmrečinske pleso býva v starších prameňoch spomínané ako Pribylinské pleso ( Pibiliner See), lebo ležalo v chotári obce Pribylina. Poliaci ho volali Przybylińskie Jezioro a Maďari Pribilinai-tó.

Zaujímavosť

Prvé merania plesa v roku 1750 urobil Georg Pongratz, ale výsledky boli veľmi nepresné. Jakub Buchholtz 26. augusta 1751 overoval (na základe legiend) či je pleso odlivom a prílivom spojené s morom. Jeho pozorovania ukázali, že to nie je možné.
Saint-André-sur-Sèvre

Poloha

Obec má rozlohu 19,85 km². Najvyšší bod je položený 212 m n. m. a najnižší bod 146 m n. m.

Obyvateľstvo

Počet obyvateľov obce je 655 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
No Woman, No Cry

Autor textu

Hoci mal skladbu napísať Bob Marley, alebo aspoň melódiu, autorstvo textu piesne bolo pripísané Vincentovi Fordovi, ktorý bol Marleyho priateľ a mal verejnú kuchyňu v Trenchtowne - v gete mesta Kingston.
Westminster Bridge

História

Pôvodný most stojaci na mieste dnešného bol postavený medzi 29. januárom 1739 a 18. novembrom 1750, mal 13 kamenných oblúkov a bol dielom švajčiarskeho inžiniera Charlesa Labelyea.
Súčasný most bol otvorený v roku 1862. Most tvorí sedem oblúkov, ktoré sú vyrobené z ocele. Autorom gotickej výzdoby mosta bol architekt Charles Barry, zodpovedný za rekonštrukciu Westminsterského paláca a priľahlého okolia.
Prevládajúcou farbou na moste je zelená, podobne ako farba kožených kresiel v Dolnej snemovni parlamentu, ktorá zasadá v susednom Westminsterskom paláci. Most takto kontrastuje s červeným Lambeth Bridge, ktorý farebne zodpovedá Snemovni Lordov.
Westminster Bridge je jediným mostom ponad Temžu so siedmimi oblúkmi a taktiež je najstarším mostom v centre Londýna.
Orbec

Poloha

Obec má rozlohu 10,14 km². Najvyšší bod je položený 193 m n. m. a najnižší bod 90 m n. m.

Obyvateľstvo

Počet obyvateľov obce je 2381 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kuo-ťia tchi-jü-čchang

Kuo-ťia tchi-jü-čchang (čínskym písmom 国家体育场 - doslova Národný štadión), známy aj ako Vtáčie hniezdo, je štadión, na ktorom sa konalo otvorenie Letných olympijských hier v Pekingu vyhlásením ich začiatku prezidentom medzinárodného olympijského výboru Jaquesom Roggeom a čínskym prezidentom menom Ťin-tchao Chu (Hu Jintao). Ďalej sa tu odohrala väčšina ľahkoatletických a futbalových súťaží a 16. dní po začiatku tu olympiádu oficiálne uzavreli.
Návrh štadióna bol vybraný v roku 2002, autorom bola švajčiarska architektonická firma Herzog & de Meuron. Výstavba štadióna bola ukončená v marci 2008 (po 52 mesiacoch) a stála približne 3,5 miliardy jüanov (500 miliónov dolárov). 
Kapacita štadióna je 91 000 divákov, po skončení olympijských hier však bude zredukovaná na 80 000.
Jonáš Hammermann

Životopis

Zlatnícky majster v Banskej Bystrici (16.-17.stor.).
Cena Thálie

Cena Thálie je ocenenie udeľované Hereckou asociáciou od roku 1993 najlepším divadelným hercom. Je pomenovaná po múze komédie, Tálii. Jednotlivé ocenenia sú odovzdávané počas slávnostného večera vždy v marci nasledujúceho roka v historickej budove Národného divadla v Prahe, a to v priamom prenose Českej televízie.

Štatút ceny

Cieľom Cien Thálie je zvyšovať prestíž českého divadelného umenia a popularizovať umelca. Laureátmi sa môžu stať českí občania alebo zahraničný umelci pôsobiaci trvale v českej inscenácii.
Umelca za výkon v inscenácii uvedenej v hodnotenom ročnom období môže na Cenu Thálie nominovať ľubovoľný človek (divák či odborník). Užšej nominácii dvoch až troch umelcov navrhnutých na ocenenie vyberajú odborné poroty. O definitívnom laureátovi ceny rozhoduje Kolégium pre udeľovanie Cien Thálie, v ktorom sú každá odborná porota zastúpená predsedom a ďalším členom a ktorého počet dopĺňajú významné osobnosti kultúrneho a spoločenského života. Meno laureáta určí Kolégium v deň udeľovania cien tajným hlasovaním za prítomnosti notára, v prípade rovnosti hlasov rozhoduje hlas predsedu Kolégia.
Predsedom Kolégia pre udeľovanie Cien Thálie je teraz skladateľ prof. Jiří Hlaváč.
Christian Burns

Kariéra

Burns bol členom populárnej britskej skupiny BBMak spolu s Markom Barrym a Stephenom McNallym. Skupina predala takmer tri milióny CD celosvetovo a ich pieseň „Back Here“, bola medzi Top 5 najlepších projektov vo Veľkej Británii. V Spojených štátoch sa „Back Here“ umiestnila na prvých miestach v rebríčkoch.
V roku 2003 sa kapela rozpadla a všetci členovia sa dali na sólovú kariéru. Burns neskôr začal spolupracovať s inými umelcami. V roku 2007 spolupracoval s DJ Tiëstom na piesni „In the Dark“, ktorá bola na albume „Elements of Life“. Tiež účinkoval v piesni The Power Of You s DJ Tiëstom, (pod pseudonymom Allure). Táto pieseň bola na kompilácii In Search Of Sunrise 7: Ibiza.
Christian Burns tiež nahral pieseň „Love and Motion“ s Bennym Benassim a „As We Collide“ s americkou speváčkou Jes brieden. Napísal piesne: „Suddenly“, „The Emergency“, „Forget Me“, na album These Hopeful Machines pre BT-ho.
S Richardom Durandom nahral pieseň „Night & Day“ a „This Light Between Us“ a Neon Hero s Arminom van Buurenom. Tiež spolupracoval s umelcami ako David Guetta, Matt darey, Sebastian Ingrosso, Dirty South.
Baptistérium ortodoxných

Baptistérium ortodoxných alebo Baptistérium Neonovo (tal. Battistero degli Ortodossi alebo Battistero Neoniano) je baptistérium v Ravenne, Taliansku.
Výstavba sa začala okolo roku 400, podarilo sa ju dokončiť až koncom 5. storočia. Ide o najstaršiu zachovanú budovu v Ravenne. Výstavbu inicioval biskup Ursus. Stavba čiastočne stojí na základoch rímskych kúpeľov. Pôvodne bola súčasťou baziliky, ktorá bola zbúraná v orku 1734.
Pôvodná podlaha je 3 metre pod súčasným terénom. Pôdorys je 8-uholníkový, na prízemí rozšírený o 4 oblúkové niky. Budova je nad nikami členená 2 radmi okien a pilastrami. V strede dispozície je situovaná nádrž s vodou s pôdorysným tvarom 8-uholníka.
Tuberózna skleróza

Výskyt

Je druhou najčastejšou fakomatózou po neurofibromatóze I. typu, prevalencia sa pohybuje medzi 1: 12 000 až 16 000, celosvetový počet postihnutých sa odhaduje na 1 a pol milióna.
Nie je rozdiel výskytu medzi pohlaviami.

Zobrazovacia diagnostika

Prvým zobrazovacím vyšetrením pri objavení sa klinických príznakov je MR, prípadne CT mozgu - nález býva pomerne špecifický: viacpočetné kalcifikované subependymálne tubery (histologicky sa jedná o subependymálny astrocytóm z obrovských buniek).
Angiomyolipóm obličky sa u pacientov s tuberóznou sklerózou vyskytuje až v 90% prípadov - počítačová tomografia ho môže diagnostikovať s istotou vtedy, ak v nádore zobrazí tuk (viditeľný u 95% týchto nádorov) a abnormálne cievne štruktúry. V obličkách ďalej môžu byť početné cysty.

Angiomyolipóm sa môže vyskytnúť i v iných orgánoch, najmä v pečeni. Tá môže byť zväčšená a okrem angiomyolipómu sa tu môže objaviť i lipóm, hamartóm či fibróm.
Pankreas môže byť hypoplastický, takisto môže obsahovať hamartómy alebo nádor z ostrovčekovitých buniek.
Pri súčasne sa vyskytujúcej lymfangioleiomyomatóze možno zobraziť hrubé a/alebo tenkostenné cysty v pľúcnom parenchýme a retroperitoneu, zväčšené lymfatické uzliny, ascites a pleurálny výpotok, prípadne rozšírenie ductus thoracicus.
Môžu sa vyskytovať polypy kdekoľvek v priebehu tráviacej trubice.

Sledovanie

Kontrolné ultrasonografické vyšetrenie obličiek každý 1 až 3 roky, v prípade nejasného nálezu alebo zmeny je indikované CT alebo MR.
U dospelých žien doplniť CT vyšetrenie hrudníka na vylúčenie súčasne sa vyskytujúcej lymfangioleiomyomatózy.

Diferenciálna diagnóza

Pri náleze angiomyolipómu obličky treba myslieť na jeho sporadický výskyt - štyria z piatich pacientov s týmto nádorom nemajú tuberóznu sklerózu. Sporadicky sa vyskytujúci angiomyolipóm býva častejší u žien, väčšinou je iba jeden a v jednej obličke.
Autozomálne dominantná polycystická choroba obličiek sa môže vyskytnúť samostatne, ale i v kombinácii s tuberóznou sklerózou. Príčinou je to, že gén TSC2 a gén PKD1 (ktorého mutácia ju spôsobuje) ležia vedľa seba na chromozóme 16.

Prognóza

Prognóza nie je dobrá, 40% pacientov umiera pred dovŕšením 35-ho roku života. Prognóza je horšia najmä pri kombinácii s autozomálne dominantnou polycystickou chorobou obličiek. Príčinami smrti je v dospelosti predovšetkým zlyhanie obličiek, v detstve komplikácie spojené s poškodením mozgu.

Liečba

Liečba je symptomatická: antiepileptická liečba, chirurgické odstránenie symptomatických nádorov a podobne.
Fox Mulder

Fox William Mulder (* 13. október 1961, Chilmark, Massachusetts, USA) je fiktívna postava agenta FBI v americkom sci-fi seriáli Akty X, ktorého hrá David Duchovny. Špeciálny agent Mulder (prezývaný Spooky – Strašidelný) verí v existenciu UFO a vládneho sprisahania, ktoré sa snaží ich existenciu utajiť. So svojou partnerkou, agentkou Danou Scullyovou, pracujú na prípadoch označených ako Akty-X, ktoré sú obzvlášť tajomné, alebo vykazujujú známky paranormálnych, prípadne nadprirodzených javov. Mulder považuje Akty-X a hľadanie pravdy o vládnom sprisahaní za tak dôležité, že sa stali jeho hlavným zmyslom života.

Životopis

Narodil sa 13. októbra 1961 Billovi Mulderovi a Teene Mulderovej (Kuipersovej) v Massachusetts. Verí, že jeho o 4 roky mladšia sestra Samantha bola v roku 1973 unesená mimozemšťanmi, zatiaľ čo jeho paralizovala neznáma sila, ktorá mu súčasne upravila pamäť. Vyštudoval psychológiu na Oxfordskej univerzite, promoval v roku 1986. Nasledujúci rok nastúpil do akadémiu FBI v Quanticu, Virgínia, USA. Počas zácviku v FBI dostal prezývku Spooky – Strašidelný kvôli svojej záľube v paranormálnych javoch. Začiatkom roku 1991 objavil Akty-X a s kolegyňou agentkou Danou Fowleyovou ich začali riešiť. Fowleyová bola neskôr preložená. V marci 1992 bola k Mulderovi priradená agentka Dana Scullyová, aby pri riešení Aktov-X použila svoje znalosti z oblasti medicíny a konvenčných vied. Nie je známe, že by sa s inými agentmi zblížil tak ako s agentkou Scullyovou. Aj keď je profesionálne vysoko rešpektovaný, osobne ho považujú za individualistu. Jeho osobnosť nezodpovedá profilu ideálneho agenta, ale úspechy vo zverenej oblasti ho radia na špičku z pomedzi agentov.
Azay-le-Brûlé

Poloha

Obec má rozlohu 22,1 km². Najvyšší bod je položený 131 m n. m. a najnižší bod 41 m n. m.

Obyvateľstvo

Počet obyvateľov obce je 1 780 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Szikszósky okres

Szikszósky okres (maď. Szikszói járás) je okres v severovýchodnom Maďarsku v Boršodsko-abovsko-zemplínskej župe. Jeho správnym centrom je mesto Szikszó.
Flyš

Flyš (zo švajč. nem. Flysch = hornina náchylná na zosun, podľa slovesa fließen = tiecť) je spoločný názov pre sedimentárne komplexy, ktoré sú tvorené pieskovcom a ílovcom, prípadne v menšej miere aj vápencom. Flyš je sediment, ktorý vznikol v obdobiach tektonického nepokoja v orogénnych oblastiach z premiestnených usadenín, ktorých hlavným transportným mechanizmom boli gravitačné toky a turbiditné prúdy, tzv. turbidit. Je to synorogénny sediment. Flyšu podobné horniny sa často označujú ako flyšoidné. Samotný termín flyš, ktorý je negenetický, sa dnes mnoho sedimentológov snaží nahradzovať termínmi ako turbidit atď, ktoré vyjadrujú presný spôsob jeho vzniku.
Flyš sa v niektorých kontextoch chápe ako stratigrafická resp. regionálne geologická jednotka typická pre alpínsky typ orogenénnych pásiem. Vyskytuje sa napríklad v Alpách či Karpatoch.
Pôvodne flyš označoval len pieskovce, sliene, vápence a ílovce chudobné na fosílie, usadené v predpolí Severných Álp, ktoré sa usadili v kriede a terciéri. 
Vlastnosti hornín tvoriacich flyš, majú výrazný dopad na reliéf a vodný režim vo flyšových pohoriach. Pieskovce a ílovce pomerne rýchlo podliehajú vodnej erózii, čo má za následok rýchle zarezávanie sa vodných tokov a z toho vyplývajúci rozčlenený reliéf. Flyšové horniny majú navyše nízku priepustnosť vody, čo má za následok časté záplavy či zosuvy počas prívalových dažďov. Úrodnosť pôd vznikajúcich na flyšovom podklade je tiež pomerne nízka.

Vznik

Flyš vzniká v uzatvárajúcej sa sedimentačnej panve za nestálych tektonických a silných seizmických podmienok. Pôvodné nezvrásnené a tektonicky nedotknuté vrstvy sedimentov, z ktorých sa flyš neskôr utvoril dosiahli v priebehu vývoja mocnosť najmenej 500 metrov. Sedimenty sa zvyčajne najprv usadzovali na kontinentálnej kôre na okraji šelfu alebo kontinentálnom svahu, no neskôr boli pri tektonickom nepokoji presunuté turbiditnými prúdmi do abysálnych (hlbokomorských) oblastí. Tvorený je pravidelne sa opakujúcimi vrstvami, rytmicky sa striedajúcich klastických sedimentov, pričom droby (pieskovec s prevahou základnej hmoty) predstavujú sedimenty gravitačných prúdov a ílovce, sú sedimentami pokojného pomalého usádzania na dne. Pri postupnom uzatváraní sedimentačného bazénu a pohlcovaní oceánskej kôry, sa sedimenty odliepajú od podkladu a nasúvajú na seba, ich ďalším stláčaním vzniká takzvaný akrečný klin. Stláčanie má za následok ich presunutie na predpoli. Tieto pohyby na veľké vzdialenosti sa nazývajú príkrovy. V Západných Karpatoch sú sedimenty flyšového pásma nasunuté na predpolie na vzdialenosť väčšiu než 80 km.
Flyš však často reprezentuje záver sedimentácie krátko pred inverziou panvy. Známe je napr. porubské súvrstvie vo fatriku a tatriku.
Veľké jazero otrokov

Veľké jazero otrokov (ang. Great Slave Lake) je jazero v severozápadnej Kanade. Leží vo výške 156 m nad morom, rozlohu má 28 438 km², maximálnu hĺbku 614 m. Je to najhlbšie jazero v Severnej Amerike.
Ťaží sa tu zlato. Jazero je tektonicko-ľadovcového pôvodu. Hlavný prítok je rieka Slave (Rieka otrokov) a hlavný odtok rieka Mackenzie.
Ivan Ďurička

Životopis

Vyučil sa za kníhkupca a v papierníctve. V roku 1940 – 1944 bol súčasne aj tajomník Slov. spevokolu a Slov. komorného divadla v Martine. Účastník SNP ako hlásateľ Slobodného slov. vysielača v Banskej Bystrici (1944). Po potlačení SNP ho v Martine zatklo Gestapo. Zahynul pravdepodobne pri bombardovaní väzenského transportu a Oranienburgu.
Pontiac Firebird

Modely

Firebird-(I4/V6/V8)-Series 2FS (1982 – 86)

Firebird-(V6/V8)-Series 2FS (1987)

Firebird-Series 2F-(V6/V8) (1988)

Firebird Special Edition (S/E)-(V6/V8)-Series 2FX (1982 – 86)

Formula Firebird-(V6/V8)-Series 2FS (1987)

Formula Firebird-Series F/S-(V8) (1988)

Firebird Trans Am-(V8)-Series 2FW (1982 – 87)

Firebird Trans Am-Series F/W-(V8) (1988)

Firebird Recaro Trans Am-(V8)-Series 2FW/Y84 (1982 – 84)

Firebird Trans Am GTA-(V8)-Series 2FW (1987)

Firebird Trans Am GTA-Series F/W-(V8) (1988)

Firebird 25th Anniversary Daytona 500 Limited Edition Trans Am-(V8)-Series 2FW (1983)

Firebird 15th Anniversary Trans Am-(V8)-Series 2FW (1984)
Bor-et-Bar

Poloha

Obec má rozlohu 12,92 km². Najvyšší bod je položený 528 m n. m. a najnižší bod 172 m n. m.

Obyvateľstvo

Počet obyvateľov obce je 182 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Montrem

Poloha

Obec má rozlohu 20,15 km². Najvyšší bod je položený 217 m n. m. a najnižší bod 65 m n. m.

Obyvateľstvo

Počet obyvateľov obce je 1 229 (2009).
Nasledujúci graf zobrazuje vývoj počtu obyvateľov v obci.
Zdroje: INSEE